אנונימי לגמרי

אנונימי לגמרי (באנגלית: A Complete Unknown) הוא סרט דרמה מוזיקלית ביוגרפית אמריקאי משנת 2024 שבוים על ידי ג'יימס מנגולד על פי תסריט שכתבו מנגולד וג'יי קוקס, המבוסס על הספר "" משנת 2015 מאת אלייג'ה ולד.

 תקציר העלילה 
הסרט עוקב אחר עלייתו המטאורית של הזמר בוב דילן (מגולם על ידי טימותי שאלאמה) כזמר פולק ועד להופעה השנויה במחלוקת שקיים בפסטיבל הפולק של ניופורט בקיץ 1965, בה החל להשתמש בגיטרה חשמלית ועבר ממוזיקת פולק לרוקנרול.

צוות השחקנים

הפקה
קדם-הפקה
בינואר 2020 פורסמו פרטים הקשורים להפקה:פורסם כי מדובר בסרט דרמה ביוגרפי אודות דילן, שהתסריט שלו ייכתב על ידי הבמאי ג'יימס מנגולד. התסריט יתמקד בעיקר בתקופה בה עבר דילן לנגן בגיטרות חשמליות. עוד פורסם שלדמותו של דילן לוהק טימותי שאלאמה ושם הסרט יהיה "Going Electric". באוקטובר 2020, צלם הקולנוע פדון פאפאמייקל, שהופקד על צילומי הסרט, אמר שייתכן והפקת הסרט תבוטל בעקבות התפרצות מגפת הקורונה. למרות הקשיים בהם נתקלה ההפקה, בתקופה הזו שאלאמה חקר את דמותו של דילן: ביקר במקומות בניו יורק בהם התגורר דילן וגם התייעץ עם ג'ואל קון האמרגן של דילן. מנגולד גם נפגש עם דילן בנוגע להפקת הסרט, ובעקבות כך אמר שדילן סייע בכתיבת התסריט ובמקביל סיפק הערות לשאלאמה על גילום דמותו. בריאיון מאוקטובר 2023, אמר שאלאמה שהוא עובד עם אותו צוות של מאמני שירה וכוריאוגרפיה שעבדו עם אוסטין באטלר על הופעתו בסרט אלביס (2022).

בנובמבר 2022, הצהיר שאלאמה שהוא עדיין מעורב בהפקת הסרט ומתכונן באופן פעיל לגלם את דמותו של דילן, לאחר שדווח כי הפרויקט תפס שוב תאוצה לאחר הפסקה. בפברואר 2023, נמסר כי שם הסרט הוא "A Complete Unknown", ושמנגולד יתחיל לעבוד על הפרויקט לאחר סיום צילומי הסרט "אינדיאנה ג'ונס וחוגת הגורל". באפריל 2023 פורסם שמוניקה ברברו במשא ומתן על גילום דמותה של ג'ואן באאז. לצורך ביצוע התפקיד ברברו לקחה שיעורי שירה ונגינה בגיטרה.

במאי 2023 פורסם שאל פנינג תגלם את סילבי רוסו, דמות בדיונית המבוססת על דמותה של סוז רוטולו, ובמקביל הודיע מנגולד כי את התפקיד של פיט סיגר יגלם בנדיקט קמברבאץ'. ביולי 2023, אמר מנגולד שהסרט לא יהיה בהכרח סרט ביוגרפי מסורתי אודות דילן, אלא יהווה יותר "דרמת אנסמבל" בנוסח רוברט אלטמן. במקביל, נמסר על ליהוקם של בויד הולברוק וניק אופרמן לצוות השחקנים. באוקטובר 2023, נמסר על ליהוקו של פי. ג'יי. בירן לצוות השחקנים. בינואר 2024, נודע כי אדוארד נורטון יחליף את קמברבאץ' בתפקיד פיט סיגר בעקבות אילוצי זמינות של קמברבאץ'. במרץ 2024, פורסמו יהוקים נוספים לסרט: סקוט מקניירי, דן פוגלר וצ'רלי טאהן.

צילומים
באפריל 2023 מנגולד אמר שצילומי הסרט יתחילו בסביבות אוגוסט 2023 בניו יורק ובמונטריאול. תחילת הצילומים נדחתה עקב שביתת אמני הטלוויזיה והרדיו ביולי 2023. בתחילת 2024, זמן קצר לאחר סיום השביתה, נודע כי צילומי הסרט עתידים להתחיל בשלהי מרץ 2024, וצפויים להתקיים ברחבי ניו ג'רזי. בסופו של דבר, החלו הצילומים ב-16 במרץ 2024, והסתיימו בתחילת יולי 2024.

הפצה
הסרט ראה אור בארצות הברית בדצמבר 2024 ובבריטניה ובאירלנד בינואר 2025.

באוקטובר 2024, יצא לאור הטריילר הראשון של הסרט, ובו שאלאמה שר את השיר "Like a Rolling Stone" כשהוא מגלם את הרגע שבו דילן עובר מגיטרה אקוסטית לחשמלית.

 בקופות 
באפריל 2025 הסרט חצה את רף 138 מיליון דולר בהכנסות גלובליות ומדורג במקום השביעי ברשימת סרטי הביוגרפיה המוזיקליים הרווחיים ביותר בכל הזמנים.

 פרסים ומועמדויות 
פרסתאריךקטגוריהעבורתוצאהמקורפרס המוזיקה במדיה של הוליווד20 בנובמבר 2024שיר - ביצוע על המסך (סרט)"Blowin' in the Wind" – טימותי שאלאמהפיקוח מוזיקלי - סרטסטיבן גיזיצקיסרט בנושא מוזיקה, ביופי או מוזיקליאנונימי לגמריפרס איגוד המבקרים האמריקני4 בינואר 2025שחקן המשנה הטוב ביותראדוארד נורטוןמקום שלישיפרס גלובוס הזהב5 בינואר 2025הסרט הטוב ביותר - דרמהאנונימי לגמריהשחקן הטוב ביותר בסרט קולנוע - דרמהטימותי שאלאמהשחקן המשנה הטוב ביותר בסרטאדוארד נורטוןפרס סטלייט26 בינואר 2025השחקן הטוב ביותר בסרט קולנוע - דרמהטימותי שאלאמההשחקן הטוב ביותר בתפקיד משנהאדוארד נורטוןהסאונד הטוב ביותר (עריכה ומיקס)טד קפלן, דייוויד ג'יאמארקו, טוד מייטלנד, פול מאסי ודונלד סילבסטרפרס באפט"א לקולנוע16 בפברואר 2025הסרט הטוב ביותראלכס בוקמן, פרד ברגר, ג'יימס מנגולדהשחקן הטוב ביותר בתפקיד ראשיטימותי שאלאמההשחקן הטוב ביותר בתפקיד משנהאדוארד נורטוןהתסריט המעובד הטוב ביותרג'יימס מנגולד וג'יי קוקסהליהוק הטוב ביותריסי רמירזעיצוב התלבושות הטוב ביותראריאן פיליפספרס אוסקר2 במרץ 2025הסרט הטוב ביותרפרד ברגר, ג'יימס מנגולד, אלכס היינמן - מפיקיםהבימוי הטוב ביותרג'יימס מנגולדהשחקן הטוב ביותרטימותי שאלאמהשחקן המשנה הטוב ביותראדוארד נורטוןשחקנית המשנה הטובה ביותרמוניקה ברברוהתסריט המעובד הטוב ביותרג'יימס מנגולד וג'יי קוקסמיקס הסאונד הטוב ביותרטוד א. מייטלנד, דונלד סילבסטר, טד קפלן, פול מאסי ודייוויד ג'יאמרקועיצוב התלבושות הטוב ביותראריאן פיליפס

 ראו גם 

 אני לא שם - סרט משנת 2007 שנעשה בהשראת הביוגרפיה של הזמר האמריקאי בוב דילן, בבימויו של טוד היינס.
 בתוך לואין דיוויס - סרט דרמה שנכתב ובוים על ידי האחים כהן ומספר את סיפורו של זמר-יוצר שעושה את דרכו בסצנת מוזיקת הפולק של ניו יורק בשנות ה-60 של המאה ה-20, ההשראה - הופעת הבכורה ההיסטורית של דילן במועדון ה-Gaslight בעיר.

קישורים חיצוניים





הערות שוליים

קטגוריה:סרטים ביוגרפיים אמריקאיים
קטגוריה:סרטים המבוססים על סיפור אמיתי
קטגוריה:סרטים מוזיקליים אמריקאיים
קטגוריה:בוב דילן
קטגוריה:סרטים באנגלית
קטגוריה:סרטים שצולמו בניו ג'רזי
קטגוריה:סרטי דרמה היסטורית אמריקאיים